Uvažena Ministrice Borovac,

Ekselencije,

Poštovani gosti,

Dame i gospodo,

Velika mi je čast i zadovoljstvo poželjeti vam svima dobrodošlicu večeras, kako bi skupa proslavili naš Nacionalni dan.

Kao što možda već znate, naš Nacionalni praznik je zapravo rođendan cara Akihita, koji će 23. decembra napuniti 85 godina.

Njegovo veličanstvo će abdicirati 30. aprila naredne godine, a nakon toga će prestolonaslijednik Naruhito postati 126 po redu japanski car, 1. maja 2019. godine. Abdikacija Cara nije uobičajna, ali isto tako ovo nije prvi slučaj u japanskoj historiji, bez obzira na činjenicu da se posljednji put desio prije više od 200 godina.

Kad govorimo o bilateralnim odnosima Japana i BiH, naša suradnja ima rastući trend na mnogim poljima ove godine.

Prve bilateralne političke konsultacije, na nivou Ministarstava vanjskih poslova, koje su održane u maju ove godine u Tokiju, su protekle uspješno.

Naša pomoć je pretežno fokusirana na socijalni sektor, iz kojeg narod ima direktnu korist. Ove godine smo pomogli rekonstrukciju pet škola, deset bolnica, uključujući medicinsku opremu i projekte deminiranja, u ukupnoj vrijednosti grant pomoći od milion EUR-a.

Ekološki projekat u Termalnoj elektrani Ugljevik je takodjer u toku realizacije, s ciljem smanjenja zagađenja zraka u ovom području.

Naša suradnja s univerzitetima se dalje razvija, te su mnogi japanski studenti proteklog ljeta učestvovali u programima razmjene sa sarajevskim univerzitetom.

U isto vrijeme, naša suradnja sa državama Zapadnog Balkana je bazirana na regionalnom pristupu, te se do kraja ove godine planira realizirati nekoliko programa pozivanja mladih, novinara te održavanje investicijskog seminara u Japanu sljedeći mjesec. Također, u februaru naredne godine će u Sofiji biti održan Seminar o prevenciji prirodnih katastrofa na području Zapadnog Balkana.

Nadam se da će se naši odnosi dalje jačati tokom sljedeće godine.

Dame i gospodo,

Želim iskoristiti ovu priliku kako bi čestitao gospođi Vahdeti Kazić na dodjeli japanskog carskog odlikovanja, Ordena izlazećeg sunca, srebrnih zraka. Gospođa Kazić je radila od samog početka na uspostavljanju naše ambasade, a pored toga je dobrovoljno učestvovala u radu nevladinih organizacija.

Zahvaljujući njenom radu, u mnogim parkovima i na grobljima u Sarajevu i drugim gradovima, tokom proljeća, možemo uživati u cvatu svijetlo ružičaste Sakure-japanske trešnje, kao simbola mira, koje je donirao japanski narod.

Danas smo bili svjedoci inaugraciji državnog Predsjedništva BiH. Novim članovima Predsjedništva želimo sve najbolje, iskreno se nadajući da će se ova zemlja krenuti ka zajedničkoj budućnosti.

Zahvaljujem se predstavnicima japanskih kompanija u Sarajevu što su nam se pridružili večeras i prikazali svoje proizvode.

Na kraju, nadam se da ćete uživati i želim vam čestitati nastupajuće praznike i Novu godinu.

Hvala vam.

Želim predložiti zdravicu za dug život njegovog veličanstva, japanskog Cara, te za sreću i dalji prosperitet naroda u BiH.